CELEX: 62015TN0306
Language: hu
Date: 2015-06-09 00:00:00
Title: T-306/15. sz. ügy: 2015. június 9-én benyújtott kereset – KV kontra EACEA

24.8.2015   
            
            
               HU
            
            
               Az Európai Unió Hivatalos Lapja
            
            
               C 279/39
            
         2015. június 9-én benyújtott kereset – KV kontra EACEA
   (T-306/15. sz. ügy)
   (2015/C 279/49)
   Az eljárás nyelve: angol
   
      Felek
   
   
      Felperes: KV (Athén, Görögország) (képviselő: S. Pappas ügyvéd)
   
      Alperes: Oktatási, Audiovizuális és Kulturális Végrehajtó Ügynökség (EACEA)
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Oktatási, Audiovizuális és Kulturális Végrehajtó Ügynökségnek (EACEA) a NEST – „Kisgyermekkori nevelésben és gondozásban dolgozók hálózata” projektre vonatkozó 518072-LLP-1-2011-1-DE-COMENIUS-CNW/2011-3848 megállapodás finanszírozásáról szóló, 2014. április 10-i határozatát;
            
         
               —
            
            
               az alperest kötelezze a saját költségei és a felperes részéről a jelen eljárások során felmerült költségek fedezésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap, amely egy első nyilvánvaló értékelési hibán alapul
               
                           —
                        
                        
                           A vitatott határozat nyilvánvaló értékelési hibában szenved, amennyiben különbséget tesz a felperes partnerei/részvényesei által a szóban forgó projekt alatt nyújtott „szokásos” és „kiegészítő” szolgáltatás között, mivel az Ügynökség nyilvánvalóan nem vette figyelembe sem a partnerek által nyújtott szolgáltatások természetét, sem a felperesi közgyűlés arra vonatkozó világos szándékát, hogy napirendre vegye és szabályozza az ilyen szolgáltatásokat, mivel azokat úgy tekintette, hogy különálló kategóriának minősülnek, amelyek nem esnek az alapszabály rendelkezéseinek hatálya alá, továbbá azt a tényt sem, hogy a szóban forgó projekt partnerei által nyújtott szolgáltatások megfeleltek a közgyűlés fent említett határozata összes követelményének.
                        
                     
         
               2.
            
            
               A második jogalap, amely egy második nyilvánvaló értékelési hibán alapul
               
                           —
                        
                        
                           A vitatott határozat nyilvánvaló értékelési hibában szenved a határozatnak a partnerek/részvényesek és a felperes közötti alárendeltségi viszonyra vonatkozó indokolása tekintetében, amely viszony fennállását az Ügynökségnek benyújtott bizonyíték egyértelműen igazolta.